open-index/open-wikipedia-markdown huggingface dataset:
Spasskin pogosta

**Spasskin pogosta** () oli 1400-1600-luvuilla Inkerin Pähkinälinnan lääniin kuulunut pogosta, joka käsitti Nevan pohjoisrannan ja osan sen etelärannasta. Pohjoisessa Spasskin pogosta rajoittui Korpiselän ja Kelton pogostoihin ja etelässä Inkereen pogostaan.

Vuoden 1499/1500 Novgorodin Vatjan viidenneksen verokirjan mukaan pogostan seurakuntakirkkona toimi Pähkinälinnan Vapahtajan eli Spasskin kirkko. 1600-luvulla seurakunnan Kristuksen kirkastumisen kirkko sijaitsi nykyisen Pietarin alueella Smolnan paikalla Nevanlinnan kaupunkia vastapäätä. Vuosisadan loppupuolella kirkonkylän nimeksi tuli *Vuoronpuoli*, joka on väännös aikaisempien asukkaiden lisänimestä *Vorobjov*.

## Lähteet
Erich Fellgiebel

**Erich Fellgiebel** (4. lokakuuta 1886 – 4. syyskuuta 1944) oli saksalainen kenraali toisessa maailmansodassa. Fellgiebel osallistui heinäkuun 20. päivän salaliittoon.

Hän oli syntynyt Pöpelwitzissä Breslaun lähellä Sleesiassa. Ensimmäisessä maailmansodassa hän kuului Saksan keisarikunnan armeijan yleisesikuntaan. Toisessa maailmansodassa hänet ylennettiin maavoimien viestijoukkojen kenraaliksi () vuonna 1940. Hän oli Saksan armeijan viestijoukkojen päällikkönä ().

Fellgiebel otti osaa Adolf Hitlerin vastaiseen salaliittoon vuonna 1944. Attentaatin epäonnistuttua hän joutui vangituksi Hitlerin Itä-Preussin päämajassa Sudenpesässä. Roland Freislerin johtama kansantuomioistuin tuomitsi hänet 4. syyskuuta 1944 kuolemaan ja hänet hirtettiin samana päivänä Plötzenseen vankilassa.
Teologiska fakulteten, Åbo Akademi

**Teologiska fakulteten vid Åbo Akademi** oli teologinen tiedekunta Turun Åbo Akademilla. Tiedekunta perustettiin lähinnä lahjoitetuin varoin vuonna 1924 ja oli ainoa teologinen tiedekunta Suomessa, jonka opetuskielenä käytetään ruotsia. 

Åbo Akademin teologisessa tiedekunnassa saattoi erikoistua seitsemälle eri alalle:
*Kirkkohistoria (professori Ingvar Dahlbacka)
*Käytännöllinen teologia (professori Bernice Sundkvist)
*Dogmatiikka (professori Gunnar af Hällström)
*Teologinen etiikka ja uskonnonfilosofia (professor Tage Kurtén)
*Vanhan testamentin eksegetiikka (professori Antti Laato)
*Uuden testamentin eksegetiikka (professori Kari Syreeni)
*Judaistiikka.

Tiedekunnalla oli myös yhteistyötä Åbo Akademin humanistisen tiedekunnan kanssa, jonka kautta pystyi opiskelemaan uskontotiedettä. Tälläkin aineella oli oma professorinsa.

Hallintouudistuksessa 2010 tiedekunta menetti itsenäisyytensä ja siitä tuli osa isompaa tiedekunta-aluetta. Lopullisesti teologinen tiedekunta lakkautettiin vuonna 2015 ja se yhdistettiin osaksi uutta Humanististen tieteiden, psykologian ja teologian tiedekuntaa.

## Aiheesta muualla
*Teologiska fakulteten vid Åbo Akademi
Ulrich von Hassell

**Ulrich von Hassell** (12. marraskuuta 1881 – 8. syyskuuta 1944) oli saksalainen diplomaatti. Hän työskenteli vuosikymmeniä Saksan ulkoministeriön palveluksessa ja toimi Saksan Italian-suurlähettiläänä vuosina 1932–1938. Toisessa maailmansodassa hän otti osaa Adolf Hitlerin vastaisten ryhmien toimintaan ja toimi niiden yhteyshenkilönä. Hänet teloitettiin heinäkuun 20. päivän salaliiton jälkeen, vaikka hän ei itse ottanut osaa salaliittoon.

## Elämäkerta

Ulrich von Hassell syntyi Anklamissa Pommerissa 12. marraskuuta 1881. Hänen vanhempansa olivat everstiluutnantti Ulrich von Hassell ja Margarete von Stoss. Hän opiskeli lakia ja taloustiedettä Lausannen ja Tübingenin yliopistoissa. Vuonna 1909 hän aloitti uransa diplomaattina. Kaksi vuotta myöhemmin hänestä tuli Saksan varakonsuli Genovassa Italiassa.

Von Hassell otti osaa ensimmäiseen maailmansotaan ja haavoittui vakavasti Marnen taistelussa vuonna 1914.

Välittömästi ensimmäisen maailmansodan jälkeen von Hassell liittyi Saksalaiskansalliseen kansanpuolueeseen (DNVP). Hän työskenteli ulkoministeriön palveluksessa Barcelonassa, Roomassa, Kööpenhaminassa ja Belgradissa. Vuonna 1932 hänet nimitettiin Saksan Italian-suurlähettilääksi. Vuonna 1933 hän liittyi Saksan kansallissosialistiseen työväenpuolueeseen, vaikka olikin vuonna 1928 Hitlerin ensimmäistä kertaa tavatessaan todennut, että tämän valtaannousu merkitsisi Saksan tuhoa.

Von Hassell vastusti vuonna 1937 antikomintern-sopimusta, ja hänet erotettiin seuraavana vuonna suurlähettilään tehtävästä. Hän pysyi kuitenkin ulkoministeriön palveluksessa.

Toisen maailmansodan alettua von Hassell toimi maan johtajaa Adolf Hitleriä vastustavien ryhmien välisten yhteyksien neuvottelukanavana. Hänen kauttaan Carl Friedrich Goerdelerin, Ludwig Beckin ja Helmuth James von Moltken johtamat ryhmät kävivät neuvottelujaan. Alkuvuonna 1940 hän oli osallisena laatimassa niin sanottua Arosan muistiota yhdessä Beckin, Goerdelerin ja Johannes Popitzin kanssa. Muistio käsitteli Saksan hallituksen vastaista toimintaa, ja se oli tarkoitettu brittiläiselle diplomaatille lordi Halifaxille. Von Hassell luovutti sen brittiläiselle kontaktilleen Arosassa Sveitsissä 23. helmikuuta 1940.

Von Hassell ei ottanut osaa heinäkuun 20. päivän salaliittoon, mutta salaliittolaiset olivat suunnitelleet hänestä maan uutta ulkoministeriä. Salaliiton epäonnistuttua hänet kuitenkin pidätettiin yhdeksän päivää myöhemmin. Hän joutui 6. syyskuuta Roland Freislerin johtamaan kansantuomioistuimeen, joka tuomitsi hänet kuolemaan 8. syyskuuta 1944. Hänet teloitettiin Plötzenseen vankilassa välittömästi tämän jälkeen.

## Perhe

Suuramiraali Alfred von Tirpitz oli von Hassellin appi. Von Hassell avioitui tämän vanhimman tyttären Ilsen kanssa vuonna 1911. ja myöhemmin kirjoitti appensa elämäkerran. Pariskunta sai neljä lasta, joista yksi oli suurlähettiläs Wolf-Ulrich von Hassell.

## Lähteet
* 
* 
### Viitteet
Guido Westerwelle

**Guido Westerwelle** (27. joulukuuta 1961 Bad Honnef, Länsi-Saksa – 18. maaliskuuta 2016) oli saksalainen poliitikko, joka toimi vuosina 2001–2011 Vapaan demokraattisen puolueen (FDP) puoluejohtajana. Westerwelle oli ensimmäinen avoimesti homoseksuaali ministeri Saksan hallituksessa. Hän toimi ulkoministerinä 2009–2013 ja vuoteen 2011 myös varakanslerina.

Westerwelle valmistui lukiosta vuonna 1980 ja opiskeli vuosina 1980–1987 lakia Bonnin yliopistossa. Lakitieteen tohtoriksi hän valmistui vuonna 1994 Hagenin yliopistossa. Liittopäiville Westerwelle valittiin 1996.

Avoimesti homoseksuaali Westerwelle seurusteli kölniläisen liikemiehen Michael Mronzin kanssa. Ensimmäistä kertaa hän esiintyi miesystävänsä kanssa yhdessä virallisessa tilaisuudessa 20. heinäkuuta 2004 Angela Merkelin 50-vuotissyntymäpäivillä.

Westerwelle herätti vuoden 2009 vaalien jälkeen huomiota kieltäytymällä vastaamasta englanniksi BBC:n toimittajan esittämään kysymykseen. Westerwelle perusteli kantaansa sillä, että hänen mielestään virallisissa tilaisuuksissa Saksassa tulisi puhua saksaa ja saksalaisten ei tulisi hävetä äidinkieltään.

Westerwelle erosi Vapaan demokraattisen puolueen johdosta vuonna 2011 laskeneiden kannatuslukujen vuoksi. Hän jätti samalla myös varakanslerin tehtävät.

Westerwellen kerrottiin sairastuneen leukemiaan kesäkuussa 2014. Westerwelle kuoli maaliskuun 18. päivänä 2016 Kölnin yliopistollisessa sairaalassa 

## Lähteet

## Aiheesta muualla
Werner von Haeften

**Werner Karl von Haeften** (9. lokakuuta 1908 Berliini – 21. heinäkuuta 1944 Berliini) oli saksalainen yliluutnantti toisen maailmansodan aikana. Haeften työskenteli ensin pankissa ja opiskeli sitten lakia Hampurissa. Toisessa maailmansodassa hän liittyi Wehrmachtiin ja haavoittui itärintamalla. Toivuttuaan vammoistaan Haeftenista tuli Claus von Stauffenbergin adjutantti ja heinäkuun 20. päivän salaliiton jäsen. Hän oli Stauffenbergin mukana Sudenpesässä, kun tämä laittoi pommisalkun kokouspöydän alle. Salaliiton epäonnistuttua Haeften vangittiin Berliinissä. Hänet teloitettiin ampumalla yhdessä Stauffenbergin kanssa. Hänen salaliittoon osallistunut veljensä Hans Berndt von Haeften puolestaan hirtettiin Plötzenseen vankilassa. Myös Haeftenien sukulaisia rangaistiin veljesten osallisuudesta natsien vastaiseen salaliittoon.

## Lähteet
Moldavian Airlines

**Moldavian Airlines**  oli vuonna 1994 perustettu moldovalainen lentoyhtiö. Se lensi reittilentoja Chișinăun kansainväliseltä lentoasemalta Budapestiin ja Timișoaraan, tilauslentoja myös moniin muihin kohteisiin. 

## Laivasto

Vuonna 2008:

* 1 Saab 340
* 2 Saab 2000
* 1 Fokker 100

## Lähteet

## Aiheesta muualla
* Viralliset sivut
Tanjung Pinang

**Tanjung Pinang** eli **Tanjungpinang** on Riausaarten provinssin pääkaupunki ja kauppasatama Indonesiassa. Se sijaitsee Bintanin saarella. Tanjung Pinangissa asui vuoden 2019 arvion mukaan 213&nbsp;645 asukasta. Sieltä on lautta- ja pikaveneyhteydet Batamiin, Singaporeen (40 km) ja Johor Bahruun. Kaupunki on myös kansainvälisen liikenteen satama.

## Lähteet

## Aiheesta muualla

* Kaupungin virallinen sivusto 
*
Injektointi

**Injektointi** on maapohjan vahvistamistapa, jonka toimintaperiaatteena on maan huokosiin puristettava nestemäinen sideaine, joka kovettuu ja sitoo maarakeet yhtenäisemmäksi maamassaksi. Sillä pyritään joko maan lujuuden kasvattamiseen tai vedenläpäisevyyden pienentämiseen. Sideaineena voi toimia esimerkiksi sementti, bentoniitti, vesilasi, hartsi, kalkkiliete, polyuretaani tai bitumi. Injektointi voidaan käyttää esimerkiksi maan lujuuden kasvattamiseen olemassa olevien perustusten alla tai paalujen kärjen kantavuuden lisäämiseen. Lisäksi sillä voidaan pienentää vedenläpäisevyyttä maapadoissa tai niiden vuotokohdissa.

## Aiheesta muualla
*De Neef Finlandin www-sivut, missä lisätietoa mm. betonirakenteiden injektoinnista.
Ruotsala (Halikko)

**Ruotsala** on kylä Halikon kunnan pohjoisosassa Vaskiolla. Kylä kuuluu Vaskion keskustaajamaan ja on väkiluvultaan Vaskion suurin kylä. Ruotsalan kyläalue jatkuu taajamasta kiilamaisena pohjoiseen aina kunnan rajalle saakka.

Ruotsala on perustettu luultavasti vasta 1300- tai 1400-luvulla, mikä on varsin myöhään Halikon kylälle. Ruotsala sijaitsee otollisella paikalla viiden puron ja joen rajaamalla alueella, minkä vuoksi alueelle alkoi kehittyä Vaskion keskus jo 1800-luvun lopulla. Kylään rakennettiin 1900-luvun alussa, osuusmeijeri, osuuskauppa ja työväentalo. Naapurikylä Kuttila kasvoi myös samaan aikaan ja alueelle alkoi muodostua omakotiasutusta. Virallisen kaavoituksen taajama sai vuonna 1959, mikä mahdollisti nykykaltaisen taajama-asutuksen muodostumisen kerrostaloineen. Jonkin aikaa Ruotsalassa oli jopa pienimuotoista teollista toimintaa, mm. sementti- ja sinappitehtaat.

Ruotsalassa on säilynyt myös vanhoja rakennuksia 1800-luvulta samalla kun siellä on rakennuskantaa joka 1900-luvun vuosikymmeneltä. Kylässä toimii edelleen pankki, huoltoasema ja kauppa.

## Lähteet
*Turun maakuntamuseon SARAKUM-projekti: *Halikon kulttuuriympäristö ja arvot*
Salomoninlurikki

**Salomoninlurikki** (*Charmosyna margarethae*) on Melanesiassa elävä kaijalaji.

Lajin aiempi nimi oli **salomonsaartenlurikki**, nykyisen suomenkielisen nimensä se sai vuonna 2006.

## Koko ja ulkonäkö
Salomoninlurikin pituus on 18–20 cm ja paino 40–60 g. Sen höyhenpuku on pääosin punainen. Siivet ja selkä ovat vihreät, päälaki on purppuranhohtavan musta, rinnassa ja yläselässä on keltainen, mustan rajaama raita, ja pitkähkön punaisen pyrstön kärki on keltainen. Nokka on oranssi, iiris oranssinkeltainen ja koivet oranssit. Naaras muistuttaa koirasta mutta sillä on keltaiset laikut yläperän sivuilla. Nuori yksilö on himmeämmän värinen.

## Esiintyminen
Salomoninlurikki elää kuudella saarella Salomonsaarilla ja Bougainvillessä Papua-Uusi-Guineassa. Populaation koko on arviolta alle 50&nbsp;000 yksilöä. Laji on taantunut ja sitä uhkaavat lähinnä metsänhakkuut. Salomoninlurikki on lemmikkinä harvinainen, eikä sitä tiettävästi tavata Suomessa.

## Elinympäristö
Salomoninlurikit elävät enimmäkseen alavien maiden metsissä, savanneilla ja kookospalmuistutuksilla, paikoin vuoristossa 1&nbsp;350 metrin korkeudelle. Yleensä ne liikkuvat puiden latvustoissa pareittain tai meluavina parvina, joissa voi olla jopa 40 yksilöä.

## Ravinto
Salomoninlurikit syövät siitepölyä, kukkia ja mettä.

## Lähteet
* Forshaw, Joseph M. & Cooper, William T. 1977: Parrots of the World. – T.F.H. Publications, Inc. New Jersey. 
* World Parrot Trust
### Viitteet
Ruotsala

**Ruotsala** voi tarkoittaa seuraavia:

;paikkoja:
*Ruotsala, Halikon kylä
*Ruotsala, Kauhavan kylä
*Ruotsala, Muurlan kylä

;henkilöitä:
* Aki Ruotsala (s. 1985), suomalainen kristillisdemokraattinen poliitikko
* Helena Ruotsala (s. 1957), etnologian professori
* Josua Ruotsala (1893–1967), opetusneuvos ja päätoimittaja
* Maria Ruotsala (s. 1961), suomalainen kuvataiteilija ja elokuvaohjaaja
Albrecht Mertz von Quirnheim

**Albrecht Ritter Mertz von Quirnheim** () oli saksalainen upseeri toisessa maailmansodassa.

## Ura

Mertz von Quirnheim liittyi Reichswehriin vuonna 1923. Toisen maailmansodan alussa Mertz von Quirnheim palveli Wehrmachtin esikuntaupseerina. Hänestä tuli lopulta Saksan 24.&nbsp;jalkaväkidivisioonan esikuntapäällikkö itärintamalla ja ylennettiin everstiksi 1943. Hän otti osaa heinäkuun 20. päivän salaliittoon ja joutui sen epäonnistuttua kenraali Friedrich Frommin vangitsemaksi. Mertz von Quirnheim teloitettiin ampumalla yhdessä Claus von Stauffenbergin ja eräiden muiden salaliittolaisten kanssa.
Chișinăun kansainvälinen lentoasema

**Chișinăun kansainvälinen lentoasema** (IATA: **RMO**, ICAO: **LUKK**) on 13 kilometriä pääkaupunki Chișinăun keskustasta kaakkoon sijaitseva Moldovan suurin lentoasema. Sen terminaali rakennettiin vuonna 1970, ja sitä laajennettiin vuonna 2000. Kiitotien pituus on 3&nbsp;590 metriä.

Chișinăusta lähtee lentoja Kreikkaan, Romaniaan, Unkariin, Saksaan, Turkkiin, Kyproksen tasavaltaan, Portugaliin, Englantiin, Espanjaan, Italiaan, Venäjälle, Ranskaan, Tšekkiin, Latviaan, Israeliin ja Itävaltaan. Matkustajamäärä romahti Neuvostoliiton hajottua. Vuonna 2003 lentokentän kautta kulki 341&nbsp;585 matkustajaa. Vuonna 2008 jo yli 800&nbsp;000 matkustajaa kulki kentän kautta. Vuonna 2013 matkustajamäärä oli jo 1&nbsp;321&nbsp;362. Vuonna 2018 kenttää käytti 2 828 626 matkustajaa. 

Eniten lentomatkoja tehtiin vuonna 2013 Moskovaan (28&nbsp;% lennoista), Istanbuliin (12&nbsp;%), Antalyaan (9&nbsp;%),  Müncheniin (6&nbsp;%), Veronaan (6&nbsp;%), Wieniin (5&nbsp;%), Roomaan (4&nbsp;%) ja Milanoon (4&nbsp;%).

Lentokentän IATA-koodi oli aiemmin KIV, joka oli johdettu kaupungin venäjänkielisestä nimestä Kišinjov. Lentokenttäkoodiksi vaihdettiin 18.1.2024 alkaen RMO (sanoista **R**epublic of **Mo**ldova)

## Lähteet

## Aiheesta muualla

* Lentoaseman kotisivut    (airport.md)
* LUKK Chisinau Airport  (skyvector.com)
* World Aero Data 
* A-Z World Airports Online
* Voiaj International: Chisinau airport flights schedule
Seychellien lyhytkarva

__NOTOC__
**Seychellien lyhytkarva** on uusi itämainen kissarotu. Siitä on olemassa myös puolipitkäkarvainen versio, Seychellien pitkäkarva. Yhdessä näistä roduista käytetään nimeä *Seychellois*.

## Alkuperä

Seychellois-rodun alkuperä on Englannissa. Ensimmäiset rodun edustajat kasvatettiin 1980-luvulla Pat Turnerin Scintilla-kissalassa. Turner yritti yhdistää naamion, valkolaikun ja itämaisen tyypin, ja käytti kantakissoina kahta valkolaikkupersialaista ja kahta siamilaista. Jotkut ovat väittäneet, että kyseessä olisi ollut vahinkoastuminen.

Yhdysvalloissa taas yhdistettiin samoihin aikoihin siamilaisia ja amerikkalaisia lyhytkarvoja, ja tuloksena saatiin ensimmäiset bicolor-itämaiset. Myöhemmin valkolaikkujen kasvatuksessa on Euroopassa käytetty myös cornish rex-kissoja.

Peittyvä naamiotekijä on säilynyt mukana siamilaiskissojen käytöstä johtuen, ja niinpä valkolaikkuitämaisten pentueisiin on syntynyt myös naamiollisia pentuja. Nykyinen seycellois on sekoitus tätä kaikkea, mutta eniten niitä saadaan valkolaikkuitämaisten pentuissa.

## Ulkonäkö

Seychellois on naamiollinen, valkolaikkuinen itämainen kissa, jonka silmät ovat siniset. Naamiollisuus tarkoittaa sitä, että kissan pointit (sukat, häntä, naamio ja korvat) ovat tummemmat kuin vartalo. Tyyppi ja hyväksytyt värit ovat samat kuin siamilaisella ja balineesilla.

## Luonne

Seychellien kissat ovat luonteeltaan vilkkaita, sosiaalisia ja hellyydenkipeitä; niinpä ne nauttivatkin sylissä kehräämisestä ja kodin askareisiin osallistumisesta.

## Aiheesta muualla

*Siam-Orient Kissayhdistys Ry
*Seychellien lyhytkarva Suomen Kissaliiton sivustolla 
*FIFen rotumääritelmä
Paineilmasylinteri

**Paineilmasylinterillä** (pneumatiikkasylinteri) saadaan paineilman avulla aikaan mekaaninen liike, yleensä lineaariliike eteen ja taakse, mutta myös vääntösylintereitä valmistetaan. Yleisemmin sylintereiden ohjaus on toteutettu pneumatiikkaventtiileillä, joita ohjataan vipujen, painikkeiden tai ohjelmoitavien järjestelmien avulla. Sylinterit jaotellaan seuraavasti: 
* yksitoimiset, jousipalautteiset sylinterit, 
* kaksitoimiset sylinterit ja 
* erikoissylinterit. 
Sylintereissä voi olla männänvarsi voiman siirtoon tai mäntä on  magneettinen, jolloin sylinterin ulkopuolinen magneettinen kappale seuraa männän liikkeitä siirtäen liikevoimaa. 

Paineilmasylinterin liikenopeutta hidastetaan useimmiten rajoittamalla sylinteristä poistuvan ilman virtausta. Tällöin sylinterin sisällä paine pysyy korkeana ja liike on tasaista. Mikäli liikenopeutta hidastetaan rajoittamalla ilman virtausta sylinterin sisään, paine vaihtelee voimakkaasti sylinterin kuormituksen mukaan ja liike voi olla nykivää aiheuttaen vaaratilanteita tai osien tarpeetonta kulumista. Hydraulisissa sylintereissä rajoitustavan vaikutus ei ole yhtä selkeä, koska nesteiden kokoonpuristuminen on vähäisempää kuin kaasujen.

## Katso myös
*Kompressori
*Hydrauliikka
Jambi (kaupunki)

**Jambi** on kaupunki Indonesiassa. Se on Jambin provinssin pääkaupunki ja sijaitsee Sumatran saarella. Jambi on vilkas satamakaupunki Batang Hari -joen suulla ja öljyn ja kumin tuotannon keskus. Kaupungista on 26 kilometriä muinaisen Srivijayan kuningaskunnan merkittävän kaupungin Muaro Jambin raunioille. 

Jambin lähellä olevia kaupunkeja ja kyliä ovat Mendalo, Kinati, Padang, Tanjungjohor, Paalmerah, Muarakumpe .

Jambissa on 437&nbsp;012 asukasta (2005).

## Lähteet
Leonard H. Goldenson

**Leonard H. Goldenson** (7. joulukuuta 1905 Scottdale, Pennsylvania &ndash; 27. joulukuuta 1999) oli American Broadcasting Companyn pitkäaikainen johtaja.

Goldenson aloitti uransa Paramountilla vuonna 1933 tehtävänään Uuden-Englannin elokuvateattereiden uudelleenorganisointi. 28-vuotiaana hän oli edennyt vastaamaan Paramountin kaikista 1&nbsp;700 elokuvateatterista. Kun vuonna 1948 Yhdysvaltain korkein oikeus määräsi elokuvastudiot luopumaan omista teattereistaan, Goldensonista tuli syntyneen United Paramount Theater -elokuvateatteriketjun pääjohtaja.

Vuonna 1951 United Paramount Theater fuusioitui taloudellisissa vaikeuksissa olleen American Broadcasting Companyn kanssa, joka tuolloin koostui ainoastaan viidestä televisioasemasta. Vuonna 1954 ABC solmi The Walt Disney Companyn kanssa yhteistyösopimuksen, jolla ABC:sta tuli ensimmäinen televisioverkko, joka teki yhteistyötä elokuvastudioitten kanssa. Goldensonin johdolla ABC:stä tuli myös merkittävä urheilutapahtumien televisioija. Hän oli ABC:n johdossa vuoteen 1986 saakka.

Goldensonilla on tähti Hollywood Walk of Famella ja hänet on nimetty Radio Hall of Fameen.

## Lähteet

## Aiheesta muualla
*The Museum of Broadcast Communications: Goldenson, Leonard
Sähköosmoosikuivatus

**Sähköosmoosikuivatus** on  maankuivatusmenetelmä. Sen toiminta perustuu siihen, että kahden erilaisen aineen välillä valitsee sähköjännite – potentiaaliero. Vesi, jolla on suurempi dielektrisyysvakio saa positiivisen varauksen ja maahiukkanen negatiivisen varauksen. Kun maahan upotetaan kaksi elektrodia ja johdetaan tasavirtaa maan läpi, alkavat positiivisesti varautuneet vesihiukkaset kulkeutumaan kohti negatiivista katodia. Kun katodi sijoitetaan suodatuskaivoon, vesi alkaa kerääntyä siihen ja se voidaan helposti pumpata pois. Tämä on kuitenkin harvinainen ja jossain tapauksissa taloudellisesti kannattamaton menetelmä.
HC La Chaux-de-Fonds

**HC La-Chaux-de-Fonds** on sveitsiläinen jääkiekkoseura. Seura pelaa maansa toiseksi korkeimmalla sarjatasolla Nationalliga B:ssä. Se on perustettu vuonna 1919. Seuran kotihalli on Patinoire des Mélèzes (7&nbsp;200). 

Sveitsin mestaruudet se on saavuttanut vuosina 1968, 1969, 1970, 1971, 1972 ja 1973 sekä National League B:n mestaruudet vuosina 1955, 1965, 1996 ja 2000.

## Joukkue kaudella 2025–2026

*Lähde: EliteProspects*

## Valmennus & Joukkueenjohto
* **Päävalmentaja**: Louis Matte 
* **Apuvalmentaja & Toimitusjohtaja**: Loïc Burkhalter  
* **Maalivahtivalmentaja**: Santeri Matikainen 
* **Fysiikkavalmentaja**: Dominique Gindraux 
* **Huoltopäällikkö**: Claude Sterchi 
* **Puheenjohtaja**: Olivier Calame 
* **Pelaajakehitysjohtaja**: Gaëtan Augsburger 

*Lähde: EliteProspects*

## Jäädytetyt numerot
*10 - Michel Turler
*2 - René Huguenin
*17 - Gaston Pelletier

## Lähteet
*HC La Chaux-de-Fonds official website

### Viitteet
Wii Speak

**Wii Speak** on Nintendon Wiille suunniteltu mikrofonilisälaite, joka mahdollistaa keskustelun toisten pelaajien kanssa lisälaitetta tukevissa peleissä. Se tuli markkinoille Euroopassa 5. joulukuuta 2008. Lisälaite kytketään konsoliin USB-liitännän kautta. Wii Speakin mukana tulee koodi, jolla voi ladata Wii Speak Channel -keskusteluohjelman Wii Shop Channel -verkkokaupasta. Lisälaitetta tukevat pelit Animal Crossing: Let’s Go to the City, Endless Ocean 2: Adventures of the Deep, NHL 2K10, NHL 2K11, The Conduit, Uno, NBA 2K10, NBA 2K11, Monster Hunter Tri, Tetris Party Deluxe, Jeopardy!, Wheel of Fortune ja Mix Superstar. 

## Lähteet
Bengkulu (kaupunki)

**Bengkulu** on kaupunki Sumatran saaren länsirannikolla Indonesiassa. Se on Bengkulun provinssin pääkaupunki. Bengkulussa asui vuoden 2015 väestönlaskennan mukaan 350&nbsp;535 asukasta. Bengkulu oli aiemmin brittien varuskuntakaupunki, josta britit käyttivät nimeä Bencoolen.

## Lähteet
Bad Honnef

**Bad Honnef** on kaupunki Saksassa. Se sijaitsee Reinin varrella lähellä Bonnia, Rhein-Sieg-Kreisin piirikunnassa Nordrhein-Westfalenin osavaltiossa. Osa Siebengebirge-vuoristosta sijaitsee kaupungin alueella. Vuoden 2022 lopussa kaupungissa oli 26&nbsp;061 asukasta.

Silloisen Honnefin kaupungin alueelta löydettiin vuonna 1897 Drachenquelle-nimen saanut lähde, joka muutti perinteisen viininviljelykaupungin kylpyläkaupungiksi. Tästä kaupunki sai myös nimeensä kylpylää merkitsevän etuliitteensä.

Edesmennyt liittokansleri Konrad Adenauer vietti elämänsä viimeiset vuodet Bad Honnefissa. Lisäksi edesmennyt entinen Vapaan demokraattisen puolueen puheenjohtaja Guido Westerwelle oli kotoisin kaupungista.

## Lähteet

## Aiheesta muualla

*Kaupungin verkkosivut
Arturo Maffei

**Arturo Maffei** (9. marraskuuta 1909 – 17. elokuuta 2006) oli italialainen yleisurheilija. Hänen päälajinsa oli  pituushyppy.

Maffei sijoittui pituushypyssä viidenneksi Torinon EM-kilpailuissa 1934 tuloksella 712&nbsp;cm. Berliinin 1936 olympialaisissa hän sijoittui jaetulle neljännelle sijalle uransa parhaalla tuloksella 773&nbsp;cm; pronssimitalisti Naoto Tajima hyppäsi vain yhden senttimetrin pidemmälle. Pariisin EM-kilpailuissa 1938 Maffei saavutti hopeaa tuloksella 760,7&nbsp;cm; hän hävisi Saksan Wilhelm Leichumille vajaat viisi senttimetriä.

Maffei paransi Italian ennätystä ensimmäisen kerran toukokuussa 1936 tuloksellaan 742&nbsp;cm. Kesäkuussa hän kohensi ennätykseksi 750&nbsp;cm. Hänen olympialaisissa hyppäämänsä tuloksen 773&nbsp;cm on sittemmin katsottu syntyneen liian kovan myötätuulen avustamana.   Vuonna 1938 hän paransi laillisissa oloissa syntynyttä ennätystään kesäkuussa tulokseen 757&nbsp;cm ja syyskuussa EM-kilpailuissa tulokseen 760,7&nbsp;cm. Viimeksi mainitun Italian ennätyksen rikkoi vasta lähes 20 vuotta myöhemmin Attilio Bravi, ja Maffein Berllinin-tuloksen pystyi italialaisista ylittämään Giuseppe Gentile vasta vuonna 1968. Miesten pituushypyn Italian mestaruuden Maffei voitti kahdeksan kertaa eli useammin kuin kukaan muu; hänen mestaruusvuotensa olivat 1930, 1932 sekä 1935–1940.

## Lähteet
* 
*
Bob Barr

**Robert Laurence "Bob" Barr, Jr.** (s. 5. marraskuuta 1948) on yhdysvaltalainen poliitikko, entinen liittovaltion syyttäjä sekä edustajainhuoneen aiempi jäsen. Hän edusti Georgian osavaltiota kongressissa republikaanina vuodesta 1995 vuoteen 2003. Barr oli USA:n libertaaripuolueen ehdokas vuoden 2008 presidentinvaaleissa. Barr saavutti valtakunnallista julkisuutta yhtenä silloisen presidentti Bill Clintonin julkisen kuulemisen pääjärjestäjistä niin sanotussa Lewinsky-jupakassa. Barr liittyi Libertarian Party -puolueeseen 2006 ja palveli sen kansallisessa komiteassa.

Barr esitteli vuonna 1996, kun Havaiji oli sallimassa homoavioliittoja, "Defense of Marriage Act" -lakiesityksen, joka määritteli avioliiton miehen ja naisen väliseksi ja  kielsi osavaltioita nimittämästä muuta avioliitoksi. Vuonna 2009 Barr kirjoitti katuvansa lakia ja esitti sen kumoamista, koska se rikkoa osavaltioiden päätösvaltaa, eli federalismia. 

## Lähteet

## Aiheesta muualla
* BobBarr2008.com -vaalisivusto
EuroFloorball Cup 2007–2008

**EuroFloorball Cup 2007–2008** oli järjestyksessään 15. salibandyn seurajoukkueiden Euroopan-mestaruusturnaus. Ne pelattiin 9.–13. tammikuuta 2008 Vantaalla. Miesten seurajoukkueiden mestaruuden voitti toisen kerran peräkkäin ruotsalainen AIK ja naisten mestaruuden toista kertaa peräkkäin sveitsiläinen UHC Dietlikon.

## Naiset
### Alkulohkojen sarjataulukot
#### Lohko A

#### Lohko B

### Lopputulokset
#  UHC Dietlikon
#  IKSU
#  Dekanka
#  Rönnby IBK
#  Sveiva IBK
#  Erä III
#  Rubene
#  Nizhny Novgorod

## Aiheesta muualla
* Kisojen virallinen sivusto
* Kisat kansainvälisen salibandyliiton sivuilla
Luettelo suurimmista prominensseista

Tämä on **luettelo suurimmista [[topografinen prominenssi|prominensseista]]**.
 
## Terminologia

On olemassa erilaisia määritelmiä prominentille huipulle.

Lyhyesti: vuorelle A prominentti huippu voidaan löytää jakamalla tutkittava alue osiin piirtämällä valuma-alue jokaisen vuorta A suurempi prominenssisen huipun avainsolasta. Vuorelle A prominentti huippu on se, jonka alueella A sijaitsee.

*Ympäröivä prominentti* tai *saariprominentti* voidaan löytää seuraamalla korkeuskäyrää, joka sijaitsee vuori A:n avainsolan alapuolella ja valitsemalla se vuori, joka on korkein tällä alueella. Tämä on helpompi määrittää kuin edellinen vaihtoehto. Ongelmana seuraavat ei-intuitiiviset tulokset vuorille, joiden avainsolat ovat hyvin matalalla, kuten Jabal Shams (listalla sijalla 110).
 
Molemmissa tapauksessa tyypillisen korkean prominenssin vuoren, kuten Denalin, prominentti vuori sijaitsee hyvin kaukana itse kohteesta, joka kuvastaa huipun itsenäisyyttä.
 
Jos alla olevassa taulukossa on ilmoitettu vain yksi prominentti huippu, eri määritelmät antavat saman tuloksen. Jos prominentteja huippuja on kaksi, *prominentti huippu* on merkitty indeksillä "1" ja *ympäröivä prominentti* indeksillä "2".

Prominentti-sarakkeessa oleva merkintä KP tarkoittaa kyseisen saaren tai mantereen korkeinta pistettä.

## 125 suurinta prominenssia

Tässä luetelluista huipuista eniten sijaitsee Kiinassa, 16. Seuraavina ovat Indonesia kolmellatoista ja Yhdysvallat kahdellatoista.
 

## Muita huippuja

Seuraavien huippujen luettelo ei ole täydellinen, mutta kaikki mainitut huiput ovat merkittäviä. Saarilla sijaitsevista huipuista harvat ovat luettelossa, koska niiden absoluuttinen korkeus ei ole yleensä kovin suuri. Monien kuuluisten tässä lueteltujen huippujen prominenssi on melko alhainen. Jos huipun prominenssi ylittää 1&nbsp;500 metriä, sitä kutsutaan ultraksi.

## Katso myös
*Vuori
*Vuoristo
*Luettelo maailman korkeimmista vuorista
*Luettelo maiden korkeimmista kohdista
*Luettelo Suomen suurimmista prominensseista

## Aiheesta muualla
*Kartta 50 suurimmasta prominenssista
*Luettelot ja kartat kaikista Euroopan yli 1&nbsp;500 metrin prominensseista
*Luettelot ja kartat kaikista maailman yli 1&nbsp;500 metrin prominensseista. Arvio lukumäärästä on 1516.
Love in a Million Shades

**Love in a Million Shades** on Hanna Pakarisen 14. tammikuuta 2009 julkaistu neljäs sooloalbumi. Albumi nousi  korkeimmillaan Suomen virallisen albumilistan seitsemännelle sijalle. Yhteensä listaviikkoja sille kertyi viisi. Albumia oli myyty heinäkuuhun 2009 mennessä noin 6&nbsp;000 kappaletta.

Albumin ensimmäinen single ”Make Believe” 22. lokakuuta 2008. Toinen single ”Shout It Out Loud” sai ensisoittonsa The Voice-radiokanavan *Ensireaktio*-osiossa 16. joulukuuta 2008. Kolmas single ”Love in a Million Shades” oli alkuvuonna 2009 ensi-iltansa saaneen *[[Kielletty hedelmä (elokuva)|Kielletty hedelmä]]* -elokuvan tunnuskappale. Neljäs ja samalla viimeinen single albumilta oli huhtikuussa 2009 ”Rescue Me”.

## Kappaleet

## Arvostelut
* Helsingin Sanomat: 
* Rumba: *negatiivinen*
* V2.fi: 

## Lähteet
EHC Olten

**EHC Olten** on sveitsiläinen jääkiekkojoukkue Oltenista. Joukkue pelaa maan toiseksi korkeimmalla sarjatasolla Nationalliga B:ssä.

## Mestaruudet
* **Sveitsin mestaruus:** 0
* **Nationalliga B mestaruus:** 3 (1985, 1988, 1993)

## Joukkue kaudella 2025–2026

*Lähde: EliteProspects*

## Valmennus & Joukkueenjohto
* **Päävalmentaja**: Christian Wohlwend 
* **Apuvalmentaja**: Ramon Schaufelberger 
* **Maalivahtivalmentaja**: Michael Tobler 
* **Videovalmentaja**: Viviane Barandun 
* **Fysiikkavalmentaja**: Marius Nydegger 
* **Huoltopäällikkö**: Jan Lehmann 
* **Puheenjohtaja**: Marc Thommen 
* **Toimitusjohtaja**: Daniel Leuenberger 
* **Urheilutoimenjohtaja**: Thomas Roost 
* **Pelaajakehitysjohtaja**: Reto Waldmeier 

*Lähde: EliteProspects*

## Lähteet
*EHC Olten official website 

### Viitteet
Tino (etunimi)

**Tino** on miehen etunimi. Nimi on syntynyt lyhentymänä useita näin päättyvistä, varsinkin Italiassa yleisistä nimistä, joita ovat esimerkiksi *Albertino*, *Constantino* ja *Valentino*.  Tinon nimipäivä kalenterissa on 14. helmikuuta samoin kuin Valentinin.

Digi- ja väestötietoviraston nimipalvelun mukaan nimi Tino on Suomessa helmikuuhun 2025 mennessä annettu 2&nbsp;320 henkilölle.

## Tunnettuja Tinoja
*Tino Alaspää (s. 2003), suomalainen pesäpalloilija
*Tino Asprilla, oik. *Faustino Asprilla* (s. 1969), kolumbialainen jalkapalloilija
*Tino Boos (s. 1975), saksalainen jääkiekkoilija
*Tino Brambilla, oik. *Ernesto Brambilla* (1934–2020), italialainen moottoriurheilija
*Tino Chrupalla (s. 1975), saksalainen AfD-puolueen poliitikko
*Tino Costa (s. 1985), argentiinalainen jalkapalloilija
*Tino Edelmann (s. 1985), saksalainen yhdistetyn hiihtäjä
*Tino Heikkilä (s. 2005), suomalainen pesäpalloilija
*Tino Häber (s. 1982), saksalainen keihäänheittäjä
*Tino Insana (1948–2017), yhdysvaltalainen näyttelijä
*Tino Metsävainio (s. 1996), suomalainen jääkiekkoilija
*Tino Polsini (s. 1999), sveitsiläinen suunnistaja
*Tino Purme (s. 1998), suomalainen jalkapalloilija
*Tino Rossi (1907–1983), ranskalainen laulaja ja elokuvanäyttelijä
*Tino Singh (s. 1971), intialais-suomalainen juontaja, tanssija ja muusikko
*Tino Soininen, suomalainen kampaaja, hiuskouluttaja ja yrittäjä
*Tino Tiilikainen (s. 1987), suomalainen maastohiihtäjä.
*Tino Vuori (s. 1995), suomalainen lentopalloilija

## Kuvitteellisia Tinoja
*Tino Väinämöinen, hahmo sarjassa Axis Powers Hetalia

## Lähteet

## Aiheesta muualla
Young-Sprinters HC

**Young-Sprinters HC** on sveitsiläinen jääkiekkojoukkue Neuchâtelista. Seura on perustettu vuonna 1932 nimellä Hockey Club Neuchâtel Young-Sprinters. Nykyään joukkue pelaa Sveitsin toiseksi korkeimmalla sarjatasolla National League B:ssä. 

Lokakuun 29. 2009 joukkueen hallitus ilmoitti taloudellisten ongelmien ajaneen seuran toiminnan loppumiseen. Samalla joukkue vetäytyi sarjatoiminnasta.

## Lähteet
*Official Webcite
Paineensiirrin

**Paineensiirrin** on pneumaattisessa järjestelmässä komponentti, jolla pneumaattinen paine saadaan siirretyksi nesteessä vaikuttavaksi paineeksi. Tavalliseksi paineensiirtimeksi kutsutaan nimenomaan juuri sellaista komponenttia, jossa paineen suuruus ei muutu.
COST

**COST** (European Cooperation in Science and Technology) on eurooppalainen tutkijaverkosto. Se tarjoaa tutkimusryhmien yhteistyöhön liittyviä palveluita.

COSTissa toimii kerrallaan noin 200 verkostoa, joita tuetaan neljä vuotta. Vuosittain käynnistyy noin 50 uutta hanketta. COST ei rahoita tutkimuksia vaan ainoastaan tukee yhteistyötä. Aloitteet tulevat tutkijoilta, ja niitä arvioidaan kahdesti vuodessa. Verkostohankkeessa on oltava mukana edustaja vähintään viidestä COSTin jäsenmaasta. 

COSTiin sisältyvät seuraavat aihealueet:
* Biolääketiede ja molekyylibiologia
* Kemia sekä molekyylitieteet ja -teknologiat
* Maan järjestelmien tiede ja ympäristön hallinta
* Elintarvikkeet ja maatalous
* Metsät, metsätuotteet ja -palvelut
* Tieto- ja viestintätekniikat 
* Yksilöt, yhteiskunnat, kulttuurit ja terveys
* Materiaalit, fysiikka ja nanotieteet
* Liikenne ja kaupunkikehitys 

Suomessa COSTin kautta tapahtuvaa yhteistyötä koordinoi TEKESin COST-toimisto.

## Lähteet

## Aiheesta muualla
* COSTin kotisivu  
* Syksyllä 2008 käynnistyvät COST-verkostot TEKES
Life on Other Planets

**Life on Other Planets** on Supergrassin vuonna 2002 julkaistu, neljäs studioalbumi. 

Albumi saavutti yhtyeen kotimaassa Isossa-Britanniassa listasijan 9. Vaikka sen kaupallinen menestys ei ollut yhtä suurta kuin yhtyeen edellinen albumi *Supergrass*, oli kriitikoiden ja yleisön arviot albumia kohtaan enimmiltään positiivisia. Se on yhtyeen ensimmäinen julkaisu, jolla kosketinsoittaja Rob Coombes on virallinen jäsen. *Life on Other Planetsin* singlet ovat "Never Done Nothing Like That Before", "Grace", "Seen The Light" ja "Rush Hour Soul".

## Kappalelista
#"Za"&nbsp;– 3:04
#"Rush Hour Soul"&nbsp;– (2:55)
#"Seen the Light"&nbsp;– (2:25)
#"Brecon Beacons"&nbsp;– (2:56)
#"Can't Get Up"&nbsp;– (4:02)
#"Evening Of The Day"&nbsp;– (5:18) 
#"Never Done Nothing Like That Before"&nbsp;– (1:43)
#"Funniest Thing"&nbsp;– (2:29)
#"Grace"&nbsp;– (2:30)
#"La Song"&nbsp;– (3:43)
#"Prophet 15"&nbsp;– (4:05)
#"Run"&nbsp;– (5:28)

## Aiheesta muualla
*Supergrass, virallinen kotisivu
GCK Lions Eishockey

**GCK Lions** on sveitsiläinen jääkiekkoseura, joka pelaa maansa toiseksi korkeimmalla sarjatasolla Swiss Leaguessa. Se on ZSC Lionsin farmijoukkue.

## Joukkue kaudella 2025–2026

*Lähde: EliteProspects*

## Valmennus & Joukkueenjohto
* **Päävalmentaja**: Peter Andersson 
* **Maalivahtivalmentaja**: Markus Peter 
* **Apumaalivahtivalmentaja**: Thomas Bollinger 
* **Videovalmentaja**: Werner Jenni 
* **Fysiikkavalmentaja**: Martin Kierot 
* **Huoltopäällikkö**: Kevin Läubli 
* **Toimitusjohtaja**: Peter Zahner 
* **Urheilutoimenjohtaja**: Patrick Hager 
* **Pelaajakehitysjohtaja**: Edgar Salis 

*Lähde: EliteProspects*

## Historiaa
### Nimen historia
Seura on perustettu 1932. GCZ (entinen nimi) pelasi vuosina 1945 ja 1946-1957 sekä 1963-1968 NLA:ssa (Sveitsin korkein jääkiekkoliiga). Sillä välin seura pelasi NLB:ssä. Vuonna 1965-66 tuli Grasshopperseista Sveitsin mestareita, joka on tähän mennessä seuran suurin saavutus.
1967 seura putosi jälleen NLB sarjaan ja 1971 jopa 1. liigaan. 1993 asti on GCK Lions pysynyt NLB:ssä. 2001 seura sai nykyisen nimensä GCK Lions (Grasshoppers Club Küsnacht Lions)ja kuuluu erittäin menestyksekkääseen ZLE-pyramidiin (Zürcher Eishockey Pyramide: ZSC Lions / GCK Lions ja on NLA seuran ZSC Lionsin farmijoukkue. GCK Lionsin pääseura, ZSC Lions on tehnyt yhteistyösopimuksen NHL joukkueen Toronto Maple Leafsin kanssa marraskuussa 2011, koskien pelaajien leiritystä, tarkkailua ja nuorten lahjakkuuksien kehittämistä.

### Valmentajat
Matti Alatalo on GCK Lionsin päävalmentaja kaudella 2011-12 sekä hänellä on sopimus 2012-13 asti. Varavalmentajana toimii Richi Novak. Kaudella 2011-12 GCK Lions oli runkosarjan viides ja kohtasi pudotuspeleissä NLB:n runkosarjan voittajan HC Lausannen.

### Muita tunnettuja pelaajia
*. Ari Sulander:  (maailmanmestari, olympiamitalisti, Suomen mestari, Sveitsin mestari, entinen Jokerit) on pelannut kaudella 2010-11 20 runkosarja-ottelua ja 2011-12 4 peliä GCK Lionsin väreissä, sekä kaiken kaikkiaan 14 sesonkia ZSC Lionsissa. 
*: Timo Koskela: (ent. Tappara) on pelannut tehopisteillä 14+25=39 kaudella 2011-12 GCK Lionseissa ja hänellä on vielä sopimus 2012-13 asti.
* Blane Down:NLA, AHL, Tanska, Italia, OHL.

## Lähteet
*GCK Lions official website
*Ari Sulander Eliteprospects sivuilla
*Timo Koskela Eliteprospects sivuilla

### Viitteet
HC Sierre

**HC Sierre** (virallisesti HC Sierre-Anniviers) on sveitsiläinen jääkiekkojoukkue Sierrestä. Joukkue pelaa maan toiseksi korkeimmalla sarjatasolla Swiss Leaguessa.

Joukkueessa on ollut suomalaisia valmentajia, Juhani Tamminen kolmena kautena vuosina 1988–1991 ja Heikki Leime kahtena kautena vuosina 2006–2008. HC Sierren suomalaisia pelaajia ovat olleet Jali Wahlsten (1988–1989), Teemu Aalto (2005–2006), Pasi Saarela (2005–2006), Tomi Pöllänen (2006–2007) ja Dennis Saikkonen (2011–2012).

## Joukkue kaudella 2025–2026

### Valmennus & Joukkueenjohto
* **Päävalmentaja:** Dany Gélinas 
* **Apuvalmentaja & Apulaistoimitusjohtaja:** Axel Canaguier 
* **Apuvalmentaja:** Éric Castonguay 
* **Fysiikkavalmentaja:** Michaël Amos 
* **Huoltopäällikkö:** Örjan Haug 
* **Puheenjohtaja:** Alain Bonnet 
* **Toimitusjohtaja:** Chris McSorley 
* **Pelaajakehityksenjohtaja:** Emmanuel Tacchini 

*Lähde: EliteProspects*

## Lähteet
* Seuran kotisivut 
* Kaupungin kotisivut 

### Viitteet
Pierluigi Gatti

**Pierluigi Gatti** (s. 29. maaliskuuta 1938 Tortona) on italialainen yleisurheilija. Hänen päälajinsa oli kolmiloikka.

Gatti sijoittui Tukholman EM-kilpailuissa 1958 kolmiloikan loppukilpailussa 18:nneksi eli viimeiseksi tuloksella 13,80&nbsp;m. Hän voitti Italian mestaruuden vuosina 1957, 1960, 1964 ja 1967. Hän paransi Italian ennätystä Genovassa 11. toukokuuta 1958 tulokseen 15,39&nbsp;m. Enzo Cavalli sivusi ennätystä jo yhdeksän päivää myöhemmin ja otti sen kokonaan nimiinsä kesäkuun 29. päivänä.

## Lähteet
* 
* 

### Viitteet
Ikkeläjärvi

**Ikkeläjärvi** on kylä Kauhajoen koillisosassa lähellä Jalasjärven rajaa. Kylän asutus on keskittynyt Kyrönjoen valuma-alueen kolmanneksi suurimman järven, Ikkeläjärven ympärille. Järven rannalla on uimaranta, jossa grillikatos ja pukukopit. Ikkeläjärven kylän läpi kulkee tie Kauhajoen Aronkylästä Jalasjärvelle, valtatielle 3. Ikkeläjärven postinumero on 61880.

Kylässä on toiminut aikoinaan kyläkauppa. Vuoteen 1999 saakka kylässä toimi myös koulu. Lakkauttamisen jälkeen Ikkeläjärveltä alettiin käydä koulussa naapurikylä Sahankylän koulussa.

Kylässä toimii vuonna 1928 perustettu linja-autoyritys Veljekset Viitala. Yrityksellä on seitsemän linja-autoa, joilla ajetaan tilausajoja ja koulukyytejä.

## Tunnettuja ikkeläjärvisiä

*Rikhard Koivisto (1912–1983), taiteilija
*Hanna-Pirita Lehkonen, sarjakuvapiirtäjä

## Lähteet

## Aiheesta muualla

* Ikkeläjärven Internet-sivut
Traian Vuian kansainvälinen lentoasema

**Traian Vuian kansainvälinen lentoasema** (IATA: **TSR**, ICAO: **LRTR**) on kansainvälinen lentoasema Timișoarassa, Romaniassa. Se sai nykyisen nimensä vuonna 2003 Traian Vuian mukaan. Useiden romanialaisten kohteiden lisäksi Timișoarasta lähtee lentoja Itävaltaan, Saksaan, Isoon-Britanniaan, Kreikkaan, Unkariin, Italiaan, Moldovaan ja Ukrainaan.

Traian Vuian kansainvälisen lentoaseman kiitotien pituus on 3&nbsp;500 metriä.

## Lähteet

## Aiheesta muualla
* Viralliset sivut ,
HC Thurgau

**HC Thurgau** on sveitsiläinen jääkiekkoseura, joka pelaa maansa toiseksi korkeimmalla sarjatasolla Swiss Leaguessa.

## Mestaruudet
* **Sveitsin mestaruus:** 0
* **National League B:n mestaruus:** 0
* **Sveitsin amatöörimestaruus:** 2 (1992, 2006)

## Joukkue kaudella 2025–2026

*Lähde: EliteProspects*

## Valmennus & Joukkueenjohto
* **Päävalmentaja**: Anders Olsson 
* **Apuvalmentaja & Pelaajakehitysjohtaja**: Mauro Lorenz 
* **Maalivahtivalmentaja**: Axel Feichter 
* **Fysiikkavalmentaja**: Philipp Huber 
* **Huoltopäällikkö**: Michael Grüninger 
* **Puheenjohtaja**: Thomas Müller 
* **Toimitusjohtaja**: Patrick Brändli 

*Lähde: EliteProspects*

## Lähteet
* hctg.ch

### Viitteet
Lausanne HC

**Lausanne HC (LHC)** on sveitsiläinen jääkiekkoseura Lausannesta. Joukkue pelaa Sveitsin pääsarjassa National Leaguessa. Seuran omistaa venäläinen Gregory Finger.

## Joukkue kaudella 2025–2026

### Valmennus & Joukkueenjohto
* **Päävalmentaja:** Geoff Ward 
* **Apuvalmentaja:** Peter Andersson 
* **Apuvalmentaja:** Cory Emmerton 
* **Maalivahtivalmentaja:** Cristobal Huet 
* **Videovalmentaja & Joukkueenjohtaja:** Frédéric Lemay 
* **Fysiikkavalmentaja:** Jonathan Bossard 
* **Fysiikkavalmentaja:** Samuel Coquoz 
* **Fysiikkavalmentaja:** Quirin Söhnlein 
* **Taitovalmentaja:** Yanick Dube 
* **Huoltopäällikkö:** Jukka Salminen 
* **Puheenjohtaja:** Jean-Luc Rochat 
* **Toimitusjohtaja:** John Fust 

*Lähde: EliteProspects*

## Lähteet
*Team's Official Website

### Viitteet
Gorontalo (kaupunki)

**Gorontalo** on samannimisen Gorontalon provinssin pääkaupunki Indonesiassa, Sulawesin saarella. Gorontalon kaupungin asukasluku on 144&nbsp;000. Gorontalosta tuli provinssin pääkaupunki vuonna 2000, jolloin se erotettiin Pohjois-Sulawesin provinssista.

## Lähteet
Dario Badinelli

**Dario Badinelli** (10. elokuuta 1960 Ghedi) on entinen italialainen yleisurheilija. Hänen päälajinsa oli kolmiloikka.

Badinelli sijoittui Ateenan EM-kilpailuissa 1982 kolmiloikan loppukilpailussa yhdeksänneksi tuloksella 16,05&nbsp;m. Rooman MM-kilpailuissa 1987 hän sijoittui 11:nneksi tuloksella 16,63&nbsp;m.

Badinelli on voittanut miesten kolmiloikan Italian mestaruuden kymmenen kertaa eli useammin kuin kukaan muu. Hän saavutti mestaruudet peräkkäisinä vuosina 1983–1992.

## Lähteet

* 
* 
* 

### Viitteet
Sveitsin naisten jääkiekkomaajoukkue

**Sveitsin naisten jääkiekkomaajoukkue** edustaa Sveitsiä kansainvälisissä naisten jääkiekko-otteluissa ja - turnauksissa, kuten maailmanmestaruuskilpailuissa. Joukkue toimii Sveitsin jääkiekkoliiton alaisuudessa. 

Sveitsillä oli vuonna 2017 noin 1&nbsp;200 naisjääkiekkoilijaa. Vuonna 2022 maassa oli jo yli 2 000 rekisteröitynyttä naisjääkiekkoilijaa, vuoden 2025 alussa yli 2&nbsp;800. Vuonna 2025 joukkue oli Kansainvälisen jääkiekkoliiton IIHF:n ylläpitämässä maailmanrankingissa 5. sijalla.

Vuodesta 2016 lähtien joukkueen päävalmentajana toimi Daniela Diaz. Nykyinen valmentaja on Colin Muller.

## Sijoitukset

### Euroopan-mestaruuskilpailuissa

* 1989 – 5.
* 1991 – 5.
* 1993 – 5.
* 1995 – **Pronssia**
* 1996 – 5.

### Olympialaisissa
* 2002 – 9. (karsiutui)
* 2006 – 7.***'
* [[Jääkiekko talviolympialaisissa 2010 – naisten turnaus|2010]] – 5.***'
* 2014 – **Pronssia**
*2018 – 5.
*2022 – 4.
*2026 – **Pronssia**

### Maailmanmestaruuskilpailuissa
* 1990 – 5.
* 1992 – 8.
* 1994 – 7.
* 1997 – 7.
* 1999 – 8.
* 2000 – B-sarja; 2.
* 2001 – 1. divisioona; 1.
* 2003 – Turnaus peruttiin SARS-epidemian vuoksi.
* 2004 – 8.
* 2005 – 1. divisioona; 1.
* 2007 – 5.
* 2008 – 4.
* 2009 – 7.
* 2011 – 6.
* 2012 – **Pronssia**
* 2013 – 6.
* 2015 – 6.
* 2016 – 7.
* 2017 – 7.
*2019 – 5.
*2020 – Turnaus peruttiin koronaviruspandemian vuoksi.
*2021 – 4.
*2022 – 4.
*2023 – 4.
*2024 – 5.
*2025 – 5.

### IIHF:n maailmanranking
* 2003 – 9.
* 2004 – 8.
* 2005 – 9.
* 2006 – 8.
* 2007 – 7.
* 2008 – 5.
* 2009 – 5.
* 2010 – 5.
* 2011 – 6.
* 2012 – 4.
* 2013 – 5.
* 2014, helmikuu – 3.
*2014, huhtikuu – 3.
* 2015 – 4.
* 2016 – 6.
* 2017 – 6.
*2018, helmikuu – 6.
*2018, huhtikuu – 5.
*2019 – 5.
*2020 – 5.
*2021 – 5.
*2022, helmikuu – 4.
*2022, syyskuu – 4.
*2023 – 3.
*2024 – 5.
*2025 – 5.

## Lähteet

## Aiheesta muualla

* Sveitsin jääkiekkomaajoukkueen virallinen sivusto 
* Sveitsi nationalteamsoficehockeyssä
Kendari

**Kendari** on Indonesian Kaakkois-Sulawesin provinssin pääkaupunki. Kaupunki sijaitsee Kendarinlahden rannalla. Kendarin pinta-ala on 301 neliökilometriä, ja vuoden 2015 väestönlaskennan mukaan siellä asui 346&nbsp;500 asukasta. Kaupungin asukkaista 30 prosenttia oli 0–14-vuotiaita ja kaksi prosenttia yli 64-vuotiaita.

## Lähteet

## Aiheesta muualla
* Kaupungin virallinen sivusto
Alfredo Campagner

**Alfredo Campagner** (11. lokakuuta 1920 – 15. lokakuuta 2016 Schio) oli italialainen yleisurheilija. Hänen päälajinsa oli korkeushyppy.

Campagner sijoittui Oslon EM-kilpailuissa 1946 korkeushypyssä kuudenneksi tuloksella 190&nbsp;cm. Hän voitti miesten korkeushypyn Italian mestaruuden kahdeksan kertaa eli useammin kuin toistaiseksi kukaan muu. Hänen mestaruusvuotensa olivat 1940–1943, 1945–1947 sekä 1951. Italian korkeushyppyennätystä hän paransi neljästi: hän hyppäsi 193&nbsp;cm vuonna 1939, 195&nbsp;cm vuonna 1940, 196&nbsp;cm vuonna 1941 sekä 198&nbsp;cm Parmassa 14. kesäkuuta 1942. Viimeksi mainittu tulos säilyi Italian ennätyksenä 14 vuotta.

## Lähteet

* 
* 

### Viitteet
Ulrika Eleonoran kirkko (Hamina)

**Ulrika Eleonoran kirkko** oli Haminassa sijainnut kirkkorakennus. Kirkko toimi Haminan ruotsinkielisen seurakunnan kirkkona.

Ulrika Eleonoran kirkko oli kaksoisristikirkko, ja se sijaitsi nykyisen ortodoksisen kirkon paikalla. Se rakennettiin vuosina 1730–1731, ja sen suunnitteli tykistönluutnantti Henrik Schoultz. Kirkon esikuvana oli Tukholman Katariinan kirkko. Ulrika Eleonoran kirkko tuhoutui tulipalossa, ja sen paikalle rakennettiin Elisabetin kirkko vuosina 1748–1751.

## Lähteet
Chuck Baldwin

**Charles O. "Chuck" Baldwin ** (s. 3. toukokuuta 1952) on pastori ja Crossroad Baptist Church -kirkon perustaja  Pensacolasta Floridasta. Hän oli perustuslain puolueen ehdokas Yhdysvaltain presidentinvaaleissa 2008. Sama puolue asetti hänet varapresidenttiehdokkaakseen vuoden 2004 presidentinvaalissa.

Baldwinin poliittiseen ohjelmaan kuuluu muun muassa abortin vastustaminen, kotiopetuksen kannattaminen sekä Raamatun kymmenen käskyn asettaminen esiin julkisissa rakennuksissa.

Hän vetää päivittäistä radio-ohjelmaa nimeltään "Chuck Baldwin Live" ja kirjoittaa kolumneja useisiin lehtiin.

## Aiheesta muualla
*Baldwin 2008
*Chuck Baldwin Live

## Lähteet
Manokwari

**Manokwari** on hallintokaupunki Indonesian maakunnassa Länsi-Papuassa Uuden-Guinean länsipäässä. Vuodesta 2003 se on ollut maakunnan pääkaupunki. Kaupungin väkiluku oli 63&nbsp;211 vuonna 2003 sillä osa-alueella (*kecamatan*), jota seutu hallitsee.

## Lähteet

## Aiheesta muualla
Reckless

**Reckless** voi tarkoittaa ainakin seuraavia:

* *[[Trocadero (elokuva)|Trocadero]]* (*Reckless*), Victor Flemingin ohjaama elokuva vuodelta 1935
* *[[Kovis]]* (*Reckless*), James Foleyn ohjaama elokuva vuodelta 1984
* *[[Reckless (vuoden 1995 elokuva)|Reckless]]*, Norman Renén ohjaama elokuva vuodelta 1995
* *[[Reckless (brittiläinen televisiosarja)|Reckless]]*, brittiläinen televisiosarja vuodelta 1997
* *[[Reckless (yhdysvaltalainen televisiosarja)|Reckless]]*, yhdysvaltalainen televisiosarja vuodelta 2014
* *[[Reckless (albumi)|Reckless]]*, Bryan Adamsin musiikkialbumi vuodelta 1984.
Mamuju

**Mamuju** on Indonesian Länsi-Sulawesin maakunnan pääkaupunki. Kaupunki kuului aiemmin Etelä-Sulawesin maakuntaan. Mamujun väkiluku oli 47&nbsp;154 vuonna 2003 sillä osa-alueella (*kecamatan*), jota seutu hallitsee.

Mamuju on melko hiljainen ja pieni kaupunki. Kaikkialla kaupungissa on yövartioasemia, joihin vanhemmat ja muut yhteisön jäsenet kokoontuvat pitämään huolta kaupungin järjestyksestä yöaikaan. Perinteisiä kulkuvälineitä ovat rikšat.

Oppivelvollisuus Mamujussa kestää 12-vuotiaaksi, ja ympäristön asukkaat tulevat Mamujuun jatkamaan koulunkäyntiä. Korkeampia opintoja jatketaan suurempiin kaupunkeihin kuten Makassariin.

Paikallisia maanviljelystuotteita ovat nangka (intianleipäpuun hedelmä), rambutan, durian, beras (riisi) ja pisang (banaani).

Kuten monin paikoin Länsi-Sulawesissa, Mamujussakin asukkaat ovat pääasiassa muslimeja, ja kaupungissa on useita moskeijoja, mutta myös kristillisiä kirkkoja. Buddhalaisten osuus on hyvin pieni, ja hindulaisuus on lähinnä adatin ja islaminom sekoitus.

## Lähteet
Elisabetin kirkko (Hamina)

**Elisabetin kirkko** oli Haminassa sijainnut kirkkorakennus. Kirkko toimi Haminan ruotsin- ja saksankielisen väestön kirkkona.

Elisabetin kirkko rakennettiin tulipalossa tuhoutuneen Ulrika Eleonoran kirkon paikalle vuosina 1748–1751. Elisabetin kirkko vuorostaan tuhoutui Haminan palossa vuonna 1821 ja sen paikalle rakennettiin ortodoksinen Pietari-Paavalin kirkko vuonna 1837.

## Lähteet
Mauro Barella

**Mauro Barella** (s. 12. joulukuuta 1956) on entinen italialainen yleisurheilija. Hänen päälajinsa oli  seiväshyppy.

Barella sijoittui Los Angelesin 1984 olympialaisten seiväshypyssä kahdeksanneksi tuloksella 530&nbsp;cm. Aiemmin saman vuoden heinäkuussa hän paransi Renato Dionisin 12 vuotta vanhaa Italian ennätystä hyppäämällä ensin Formiassa tuloksen 549&nbsp;cm ja viisi päivää myöhemmin Roomassa tuloksen 550&nbsp;cm. Sisäratojen EM-kilpailuissa 1982 Milanossa hän sijoittui seitsemänneksi tuloksella 540&nbsp;cm.

## Lähteet

* 
* 
*